ཝང་ཆི་ཧྲན་གྱིས་བསྟན་དོན།ཀྲུང་གོ་དང་ཝེ་ནེ་ཙུའེ་ལཱ་གཉིས་ཡུན་རིང་པོར་མཛའ་ཞིང་མཐུན་ལ།ཕན་ཚུན་འདྲ་མཉམ་གྱི་ལྟ་སྟངས་བཟུང་བ་དང་གཉིས་ཕན་མཉམ་རྒྱལ་བྱུང་ཡོད།རྒྱལ་ཁབ་གཉིས་ཀྱི་འབྲེལ་བ་མུ་མཐུད་དུ་མིའི་རིགས་ཀྱི་ལས་སྐལ་གཅིག་འབྲེལ་གྱི་ཐུན་མོང་ཚོགས་པ་འཛུགས་པའི་ཕྱོགས་སུ་མདུན་སྐྱོད་བྱེད་འོས།ཕྱོགས་གཉིས་ཀྱི་ཁྱབ་ཁོངས་སོ་སོའི་མཉམ་ལས་བརྟན་བརླིང་གིས་སྤེལ་བཞིན་ཡོད་པ་དང་གྲུབ་འབྲས་གཡུར་དུ་ཟ་བ་ཐོབ་ཡོད།ཀྲུང་གོས་ཝེ་ནེ་ཙུའེ་ལཱའི་མི་དམངས་ཀྱིས་རང་དང་འཚམ་པའི་འཕེལ་རྒྱས་བགྲོད་ལམ་འཚོལ་ཞིབ་བྱེད་པར་རྒྱབ་སྐྱོར་བྱེད་པ་དང་།ཝེ་ནེ་ཙུའེ་ལཱ་དང་མཉམ་དུ་འཕེལ་རྒྱས་སུ་འགྲོ་བཞིན་པའི་རྒྱལ་ཁབ་དག་གི་ཁེ་ཕན་ལ་སྲུང་སྐྱོབ་བྱེད་འདོད་ཡོད་ལ།ཀྲུང་གོ་དང་ཝེ་ནེ་ཙུའེ་ལཱའི་མཐོ་རིམ་ཨུ་ཡོན་ལྷན་ཁང་གི་གྲོས་ཚོགས་ཐེངས་བཅུ་དྲུག་པ་ལེགས་འགྲུབ་བྱུང་ནས།རྒྱལ་ཁབ་གཉིས་ཀྱི་འབྲེལ་བའི་ལོ་རྒྱུས་གསར་པ་རྩོམ་པར་རེ་སྒུག་བྱས་ཡོད་ཟེར།